**Všeobecne záväzné nariadenie**

**mesta Stará Turá**

**č. 3/2020**

**o poskytovaných druhoch sociálnych služieb a úhradách za sociálne služby na území mesta Stará Turá**

Mestské zastupiteľstvo mesta Stará Turá v súlade s § 4 ods. 3 písm. p), § 6 ods. 1 a § 11 ods. 4 písm. g) zákona Slovenskej národnej rady č. 369/1990 Zb. o obecnom zriadení v znení neskorších predpisov, § 72 ods. 2 zákona č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov sa uznieslo na tomto všeobecne záväznom nariadení.

# § 1

# Úvodné ustanovenie

Toto všeobecne záväzné nariadenie (ďalej len „nariadenie") upravuje spôsob určenia a sumu úhrad a spôsob platenia úhrad za sociálne služby poskytované mestom stará Turá (ďalej len „mesto" alebo aj „poskytovateľ“) podľa osobitného predpisu.[[1]](#footnote-1))

# § 2

# Formy poskytovania sociálnej služby

Mesto poskytuje sociálne služby

1. terénnou formou[[2]](#footnote-2)) - fyzickej osobe v jej prirodzenom sociálnom prostredí alebo v jej domácom prostredí.
2. pobytovou formou[[3]](#footnote-3) ) – ako celoročná sociálna služba fyzickej osobe, ak súčasťou sociálnej služby je ubytovanie.

# § 3

# Druhy sociálnych služieb poskytované mestom

Mesto poskytuje sociálne služby ako

1. odborné činnosti prostredníctvom

aa) opatrovateľskej služby,[[4]](#footnote-4))

ab) zariadenia opatrovateľskej služby[[5]](#footnote-5))

1. podporné služby prostredníctvom

ba) odľahčovacej služby, [[6]](#footnote-6))

bb) denného centra[[7]](#footnote-7))

# § 4

**Konanie vo veciach sociálnych služieb**

1. Podmienkou poskytnutia sociálnej služby podľa § 3 písm. a) nariadenia je právoplatné rozhodnutie mesta o odkázanosti na sociálnu službu, ktoré sa vydáva v konaní o odkázanosti na sociálnu službu. Konanie o odkázanosti na sociálnu službu začína na základe písomnej žiadosti fyzickej osoby o posúdenie odkázanosti na sociálnu službu. Pokiaľ fyzická osoba vzhľadom na svoj zdravotný stav nemôže sama podať žiadosť o posúdenie odkázanosti na sociálnu službu, môže v jej mene a s jej súhlasom podať žiadosť aj iná fyzická osoba. V prípade, ak fyzická osoba, ktorá vzhľadom na svoj nepriaznivý zdravotný stav nie je schopná podpísať žiadosť, je potrebné doložiť potvrdenie ošetrujúceho lekára o nepriaznivom zdravotnom stave a o neschopnosti fyzickej osoby žiadosť podpísať.
2. Prijímateľ sociálnej služby podľa § 3 písm. a) bodu nariadenia je povinný písomne oznámiť poskytovateľovi do ôsmich dní zmeny v skutočnostiach rozhodujúcich na trvanie odkázanosti na sociálnu službu a zmeny v príjmových pomeroch a majetkových pomeroch rozhodujúcich na platenie úhrady za sociálnu službu.[[8]](#footnote-8))
3. Priebeh konania vo veci rozhodovania o odkázanosti na sociálnu službu zabezpečuje príslušný organizačný útvar Mestského úradu mesta,[[9]](#footnote-9)) ktorý eviduje a vedie spisovú agendu na úseku poskytovania sociálnych služieb (ďalej len „organizačný útvar“).
4. Posudok o odkázanosti na sociálnu službu je podkladom na vydanie rozhodnutia mesta o odkázanosti na sociálnu službu. Fyzická osoba na základe nadobudnutia právoplatnosti rozhodnutia o odkázanosti na sociálnu službu podľa § 3 písm. a) nariadenia je oprávnená požiadať o uzavretie zmluvy o poskytnutí sociálnej služby.
5. Na konanie o odkázanosti na sociálnu službu sa vzťahuje osobitný právny predpis.[[10]](#footnote-10))

# § 5

**Opatrovateľská služba**

1. Fyzická osoba, ktorá má záujem o poskytovanie sociálnej služby prostredníctvom opatrovateľskej služby4) (ďalej len „opatrovateľská služba") si podá na Mestský úrad mesta písomnú žiadosť o uzatvorenie zmluvy o poskytovaní opatrovateľskej služby spolu s prílohami, ktoré preukazujú skutočnosti uvedené v žiadosti podľa osobitného predpisu.19)

(2) Opatrovateľská služba sa poskytuje[[11]](#footnote-11)) fyzickej osobe, ktorá

1. je odkázaná na pomoc inej fyzickej osoby a jej stupeň odkázanosti je najmenej II. podľa osobitného predpisu[[12]](#footnote-12)) a
2. je odkázaná na pomoc pri úkonoch sebaobsluhy, úkonoch starostlivosti o svoju domácnosť a základných sociálnych aktivitách podľa osobitného predpisu[[13]](#footnote-13)) .
   1. Opatrovateľskú službu nemožno poskytovať[[14]](#footnote-14)) fyzickej osobe,
3. ktorej sa poskytuje celoročná pobytová sociálna služba,
4. ktorá je opatrovaná fyzickou osobou, ktorej sa poskytuje peňažný príspevok na opatrovanie podľa osobitného predpisu,[[15]](#footnote-15) )ak osobitný predpis1) neustanovuje inak,
5. ktorej sa poskytuje peňažný príspevok na osobnú asistenciu podľa osobitného predpisu,[[16]](#footnote-16) )
6. ktorej je nariadená karanténa po podozrenie z nákazy prenosnou chorobou a pri ochorení touto nákazou.

(4) Ustanovenie odseku 4 písm. b) sa nepoužije, [[17]](#footnote-17)) ak fyzickej osobe

1. vykonávajúcej opatrovanie sa poskytuje ústavná zdravotná starostlivosť v zdravotníckom zariadení,
2. vykonávajúcej opatrovanie sa poskytuje odľahčovacia služba,
3. ktorá je opatrovaná fyzickou osobou, ktorej sa poskytuje peňažný príspevok na opatrovanie podľa osobitného predpisu,[[18]](#footnote-18) ) sa poskytuje opatrovateľská služba v rozsahu najviac osem hodín mesačne.

(5)Opatrovateľská služba sa poskytuje fyzickej osobe s trvalým pobytom v meste v jej prirodzenom prostredí na riešenie nepriaznivej sociálnej situácie z dôvodu ťažkého zdravotného postihnutia, nepriaznivého zdravotného stavu. Opatrovateľská služba sa poskytne len na území mesta.

1. Opatrovateľská služba sa môže poskytovať aj pred nadobudnutím právoplatnosti rozhodnutia o odkázanosti na sociálnu službu, ak:
2. je život alebo zdravie fyzickej osoby vážne ohrozené,
3. fyzická osoba nemá zabezpečené nevyhnutné podmienky na uspokojovanie základných životných potrieb.
4. Opatrovateľskou službou sa poskytujú úkony podľa osobitného predpisu.15) Prehľad úkonov poskytovaných opatrovateľskou službou mesta a suma úhrad za poskytované úkony pre klientov je v tabuľke.
5. Minimálny rozsah úkonov sebaobsluhy nesmie byť nižší, ako je rozsah zodpovedajúci stupňu odkázanosti fyzickej osoby posúdený podľa osobitného predpisu,14) pokiaľ sa v zmluve o poskytovaní opatrovateľskej služby poskytovateľ opatrovateľskej služby s prijímateľom opatrovateľskej služby nedohodne inak. Rozsah úkonov sebaobsluhy zodpovedajúci stupňu odkázanosti fyzickej osoby posúdený podľa osobitného predpisu,14) nemožno zvýšiť zmluvou o poskytovaní opatrovateľskej služby.
6. Opatrovateľská služba sa poskytuje v domácnosti prijímateľa sociálnej služby v pracovných dňoch v čase od 7,00 hod. do 15,00 hod., najviac v rozsahu 7,5 hodín denne.
7. Opatrovateľská služba sa poskytuje prostredníctvom opatrovateliek, s ktorými má mesto uzatvorený pracovný pomer. Poskytovateľ opatrovateľskej služby si vyhradzuje právo na personálne a časové zmeny počas zabezpečenia opatrovateľskej služby.
8. Mesto si vyhradzuje právo určenia času poskytovania opatrovateľskej služby pri upratovaní v domácnosti a donášky nákupu, ktorý prijímateľ sociálnej služby nepotrebuje k okamžitej spotrebe.
9. K prácam, ktoré sú spojené s bežným upratovaním v domácnosti patrí: vysávanie, utieranie prachu, umývanie podlahy, čistenie WC a kúpeľne.
10. Nákup základných potravín pre bežnú dennú spotrebu a iného drobného tovaru, vykonávaný výhradne len pre prijímateľa sociálnej služby sa zabezpečuje v jednom obchode, ktorý je najbližšie k bydlisku prijímateľa sociálnej služby.

# § 6

# Spôsob určenia úhrady a spôsob platenia úhrady za poskytovanú opatrovateľskú službu

1. Prijímateľ sociálnej služby je povinný platiť úhradu za sociálnu službu v sume určenej poskytovateľom sociálnej služby zmluvou podľa osobitného predpisu[[19]](#footnote-19))
2. Poskytovateľ určí sumu úhrady za opatrovateľskú službu na základe ekonomicky oprávnených nákladov[[20]](#footnote-20)) vynaložených na opatrovateľskú službu za predchádzajúci kalendárny rok, ktorými sú bežné priemerné výdavky, vynaložené za tento rok.
3. Mesto určí výšku úhrady tak, aby priemerná suma úhrady požadovaná verejným poskytovateľom vychádzala z ekonomických oprávnených nákladov po prepočítaní na počet hodín opatrovateľskej služby.
4. Rozsah úkonov opatrovateľskej služby sa určí po vzájomnej dohode medzi mestom ako poskytovateľom a prijímateľom opatrovateľskej služby.
5. Výška úhrady za kalendárny mesiac sa určípodľa rozsahu poskytovaných nevyhnutných seba obslužných úkonov, úkonov starostlivosti o domácnosť, základných sociálnych aktivít a dohľadu, ako súčin počtu hodín, počas ktorých sa úkony opatrovateľskej služby poskytovali a hodinovej sadzby, uvedený vo výkaze o poskytnutej opatrovateľskej službe.
6. Výkaz o poskytnutej opatrovateľskej službe musí byť podpísaný prijímateľom opatrovateľskej služby a opatrovateľom poskytujúcim opatrovateľskú službu.
7. Po ukončení kalendárneho mesiaca referent organizačného útvaru, ktorý je zodpovedný za opatrovateľskú službu vystaví predpis na úhradu za úkony poskytované opatrovateľskou službou.
8. Podrobnosti o spôsobe určenia úhrady za poskytnuté služby, o výške úhrady, o spôsobe platenia úhrady, ako i ostatné podmienky poskytovania sociálnej služby sa upravia v zmluve o poskytovaní sociálnej služby uzatvorenej medzi poskytovateľom a prijímateľom sociálnej služby.

(9) Úhradu platí prijímateľ opatrovateľskej služby najneskôr do 10-teho dňa nasledujúceho kalendárneho mesiaca, v ktorom sa sociálna služba poskytovala.

(10)Úhrada za opatrovateľskú službu sa stanovuje **vo výške 1,80 Eur za 1 hodinu** poskytovania opatrovateľskej služby nasledovne:

|  |  |  |
| --- | --- | --- |
| **a) Sebaobslužné úkony** | | |
| **aa)** | **Hygiena** | **1 hod./1,80Eur** |
| I. | **osobná hygiena:** hygienická starostlivosť o jednotlivé časti tela: ruky, tvár, zuby, nechty |  |
| II. | **celkový kúpeľ:** hygienická starostlivosť o celé telo vo vani, príp. v sprche s umytím vlasov (celkový kúpeľ sa vykonáva vždy vo vani alebo v sprchovacom kúte) |  |
|  |  |  |
| **ab)** | **Stravovanie a dodržiavanie pitného režimu** | **0,5 hod./0,90Eur** |
| I. | porciovanie stravy |  |
| II. | obsluha (prinesenie stravy a nápoja na dosah prijímateľa sociálnej služby) |  |
| III. | kŕmenie a pomoc pri pití |  |
|  |  |  |
| **ac)** | **Vyprázdňovanie močového mechúra a hrubého čreva** | **1 hod./1,80Eur** |
| I. | sprievod na toaletu |  |
| II. | pomoc pri vyzliekaní, obliekaní |  |
| III. | účelná očista po toalete |  |
| IV. | sprievod z toalety |  |
| V. | podanie podložnej misy, močovej fľaše s následným očistením podložnej misy (fľaše) |  |
| VI. | ochrana osobnej posteľnej bielizne pred znečistením (nasadenie a výmena plienky) |  |
|  |  |  |
| **ad)** | **Obliekanie, vyzliekanie** | **1 hod./1,80Eur** |
| I. | výber oblečenia (rozpoznanie jeho správneho vrstvenia a farieb), |  |
| II. | obliekanie, obúvanie, vyzliekanie, vyzúvanie |  |
|  |  |  |
| **ae)** | **Mobilita, motorika** | **1 hod./1,80Eur** |
| I. | sprievod pri chôdzi (chôdza po rovine, po schodoch) |  |
| II. | pomoc pri vstávaní z lôžka, pomoc pri líhaní na lôžko |  |
| III. | polohovanie |  |
| IV. | pomoc pri manipulácii s predmetmi (napríklad pri uchopení lyžičky, zapínaní gombíkov) |  |
| V. | obsluha a premiestňovanie predmetov dennej potreby |  |
|  |  |  |
| **af)** | **Dodržiavanie liečebného režimu v domácom prostredí** |  |
| I. | zabezpečenie predpisu liekov a nákup liekov | **1 hod./1,80Eur** |
| II. | podávanie liekov a aplikácia mastí | **0,5 hod./0,90Eur** |
| III. | kontrola glykémie glukomerom, odmeranie krvného tlaku, pulzu a telesnej teploty, aplikácia podkožných injekcií (napríklad inzulínu | **0,5 hod./0,90Eur** |
|  |  |  |
| **b) Úkony starostlivosti o svoju domácnosť** | | |
| ba) | nákup základných potravín pre bežnú dennú spotrebu a iného drobného tovaru v jednom obchode | **0,5 hod./0,90Eur** |
| bb) | príprava jedla, zohrievanie jedla | **0,5 hod./0,90Eur** |
| bc) | varenie hlavného jedla | **1 hod./1,80Eur** |
| bd) | donáška jedla do domu | **0,50Eur/1 jedlo** |
| be) | umytie riadu | **0,5 hod./0,90Eur** |
| bf). | bežné /základné/ upratovanie domácnosti | **1 hod./1,80Eur** |
| bg) | obsluha bežných domácich spotrebičov | **0,5 hod./0,90Eur** |
| bh) | starostlivosť o bielizeň (pranie, žehlenie)2 kg | **0,5 hod./0,90Eur** |
| bi) | starostlivosť o lôžko | **0,5 hod./0,90Eur** |
| bj) | vynášanie drobného odpadu do zbernej smetnej nádoby | **0,25 hod./0,45Eur** |
| bk) | donáška uhlia, donáška dreva, vynesenie popola, donáška vody, kúrenie vo vykurovacích telesách a ich čistenie | **1 hod./1,80Eur** |
| bl) | ďalšie jednoduché úkony spojené s prevádzkou a udržiavaním domácnosti (administratívne úkony spojené s vedením domácnosti, napr. zabezpečenie úhrady platieb) | **0,5 hod./0,90Eur** |
|  |  |  |
| **c) Základné sociálne aktivity** | | |
|  |  |  |
| **ca)** | Sprievod |  |
| I. | na lekárske vyšetrenie | **3 hod./5,40Eur** |
| II. | na vybavenie úradných záležitostí | **3 hod./5,40Eur** |
| III. | do školy, zo školy, zo zamestnania a do zamestnania | **1 hod./1,80Eur** |
| IV. | pri záujmových činnostiach | **1 hod./1,80Eur** |
|  |  |  |
| **cb)** | Predčítanie pre fyzickú osobu, ktorá je nevidiaca alebo prakticky nevidiaca najmä pri vybavovaní úradných záležitostí, pri vybavovaní úradnej a osobnej korešpondencie a pri nakupovaní | **1 hod./1,80Eur** |
|  |  |  |
| **cc)** | Sprostredkovanie komunikácie pre fyzickú osobu, ktorá je nepočujúca, má ťažkú obojstrannú nedoslýchavosť alebo je hluchoslepá najmä pri nakupovaní a pri záujmových činnostiach | **1 hod./1,80Eur** |
|  |  |  |
| **d) Dohľad pri úkonoch sebaobsluhy, úkonoch starostlivosti o svoju domácnosť a pri vykonávaní základných sociálnych aktivít (ďalej dohľad):** | | |
| **da)** | Potreba dohľadu v určenom čase | **1 hod./1,80Eur** |
|  |  |  |

**§7**

**Zariadenie opatrovateľskej služby**

1. Mesto poskytuje sociálnu službu v zariadení opatrovateľskej služby (ďalej len „zariadenie“) na základe zmluvy o poskytovaní opatrovateľskej služby podľa osobitného predpisu.[[21]](#footnote-21))
2. V zariadení sa poskytuje sociálna služba na určitý čas plnoletej fyzickej osobe, ktorá je odkázaná na pomoc inej fyzickej osoby podľa prílohy č. 3 osobitného predpisu, ak jej nemožno poskytnúť opatrovateľskú službu v domácnosti.
3. Podmienkou poskytovania sociálnej služby v zariadení je právoplatné rozhodnutie o odkázanosti na poskytovanie sociálnej služby, vydané v mieste trvalého pobytu žiadateľa o sociálnu službu.
4. V zariadení sa poskytujú:

a)odborné činnosti : pomoc pri odkázanosti na pomoc inej fyzickej osoby,

b)obslužné činnosti:

ba)ubytovanie- podlahová plocha obytnej miestnosti a príslušenstva, spoločných

priestorov a vecné plnenia spojené s ubytovaním-voda, elektrina, plyn,

odpad, údržba

bb).upratovanie, pranie, žehlenie a údržba bielizne a šatstva,

c) sociálne poradenstvo

(5) V zariadení sa zároveň utvárajú sa podmienky na:

a) prípravu a výdaj stravy, stravovanie sa zabezpečuje dodávateľským spôsobom (obed, večera, druhá večera pri diabetickej, výživovej a bielkovinovej diéte). Ostatnú stravu si prijímateľ zabezpečuje sám alebo za pomoci personálu ZOS

b) úschovu cenných vecí.

# § 8

# Spôsob určenia úhrady a spôsob platenia úhrady za poskytovanú sociálnu službu v zariadení

1. Prijímateľ sociálnej služby je povinný platiť úhradu za sociálnu službu v sume určenej poskytovateľom sociálnej služby zmluvou podľa osobitného predpisu[[22]](#footnote-22))
2. Poskytovateľ určí sumu úhrady za opatrovateľskú službu v zariadení na základe ekonomicky oprávnených nákladov vynaložených na za predchádzajúci rozpočtový rok.
3. Pri stanovení výšky úhrady prijímateľov sociálnej služby v zariadení poskytovateľ zohľadňuje tzv. regulovanú úhradu, teda aby priemerná suma úhrady za sociálnu službu požadovaná od klientov bola najviac vo výške rozdielu medzi priemernými ekonomicky oprávnenými nákladmi za predchádzajúci rozpočtový rok po ich prepočítaní na mesiac na prijímateľa sociálnej služby a priemerným príjmom z finančného príspevku poskytnutého MPSVaR za predchádzajúci rok.
4. Výška úhrady za sociálnu službu poskytovanú v zariadení sa stanovuje podľa rozpisu

v odseku 10 tohto ustanovenia.

1. Prijímateľ sociálnej služby je povinný platiť úhradu za sociálnu službu v zariadení v sume

určenej poskytovateľom sociálnej služby v súlade s týmto nariadením za tieto činnosti:

1. odborné činnosti: pomoc pri odkázanosti na pomoc inej fyzickej osoby,
2. obslužné činnosti: ubytovanie, upratovanie, pranie, žehlenie a údržba bielizne, stravu,
3. iné činnosti, ak sa prijímateľ s poskytovateľom na ich poskytovaní dohodli.
4. Mesačná suma úhrady za poskytnuté sociálne služby sa rovná súčtu úhrad za odborné, obslužné a ostatné činnosti.
5. Prijímateľ sociálnej služby v zariadení neplatí úhradu za odborné činnosti a obslužné činnosti v čase jeho neprítomnosti (napr. hospitalizácia v zdravotníckom zariadení, pobyt u príbuzných), okrem úhrady za ubytovanie, ak voľné miesto nie je na prechodný čas obsadené inou fyzickou osobou a prijímateľ a poskytovateľ sociálnej služby sa nedohodnú inak. Za deň neprítomnosti prijímateľa sociálnej služby v zariadení opatrovateľskej služby sa považuje každý deň, počas ktorého sa prijímateľ sociálnej služby v zariadení opatrovateľskej služby nezdržuje celých 24 hodín.
6. Podrobnosti o spôsobe určenia úhrady za poskytnuté služby, o výške úhrady, o spôsobe platenia úhrady, ako i ostatné podmienky poskytovania sociálnej služby sa upravia v zmluve o poskytovaní sociálnej služby uzatvorenej medzi poskytovateľom a prijímateľom sociálnej služby.
7. Úhradu platí prijímateľ sociálnej služby v hotovosti v zariadení, najneskôr do 10-teho dňa nasledujúceho kalendárneho mesiaca, v ktorom sa sociálna služba poskytovala.

(10)Úhrady za poskytovanú sociálnu službu v zariadení sa stanovujú nasledovne :

|  |  |
| --- | --- |
| a) **Odborné činnosti :** úhrada za pomoc odkázanosti na pomoc inej fyzickej osoby podľa stupňa odkázanosti | |
| Stupeň odkázanosti | €/mesiac |
| II. | 22 |
| III. | 75 |
| IV. | 130 |
| V. | 200 |
| VI. | 222 |

|  |
| --- |
| **b)Obslužné činnosti:**  ba)Úhrada za ubytovanie: **6,50 € mesačne /m2** |
| bb)Úhrada za upratovanie, pranie, žehlenie a údržbu bielizne**: 34 €/ mesiac** |
| **c)Úhrada za iné činnosti a nadštandardné služby**:  **2€/mesiac** za každý vlastný el. spotrebič na izbe |
| **d) Úhrada za stravu :** podľa zmluvy s dodávateľom stravy a počtu odobratých jedál |

# § 9

# Odľahčovacia služba

1. Odľahčovacia služba je poskytovaná fyzickej osobe, ktorá opatruje fyzickú osobu s ťažkým zdravotným postihnutím podľa osobitného predpisu[[23]](#footnote-23)) (ďalej len „fyzická osoba, ktorá opatruje"), ktorou sa poskytuje alebo zabezpečuje fyzickej osobe s ťažkým zdravotným postihnutím sociálna služba počas obdobia, v ktorom fyzická osoba, ktorá opatruje, nemôže opatrovanie vykonávať.
2. Cieľom odľahčovacej služby [[24]](#footnote-24))je umožniť fyzickej osobe, ktorá opatruje, nevyhnutný odpočinok na účel udržania jej fyzického zdravia a duševného zdravia a prevencie jeho zhoršenia.
3. Odľahčovacia služba sa poskytuje[[25]](#footnote-25))fyzickej osobe, ktorá opatruje na celé dni, najviac 30 dní v kalendárnom roku. Nevyčerpané dni odľahčovacej služby v kalendárnom roku nemožno poskytnúť v nasledujúcom kalendárnom roku.
4. Ak fyzická osoba, ktorá opatruje poberá peňažný príspevok na opatrovanie[[26]](#footnote-26)) len za časť kalendárneho roka, poskytuje sa jej odľahčovacia služba v pomernej časti v rozsahu dní uvedených v odseku 3 tohto ustanovenia.[[27]](#footnote-27))
5. Počas poskytovania odľahčovacej služby mesto poskytne fyzickej osobe s ťažkým zdravotným postihnutím sociálnu službu podľa jej výberu, a to terénnu formu sociálnej služby prostredníctvom opatrovateľskej služby,4) alebo zabezpečí pobytovú sociálnu službu v zariadení opatrovateľskej služby[[28]](#footnote-28)) v rozsahu najmenej 12 hodín denne.
6. Podmienkou odkázanosti fyzickej osoby s ťažkým zdravotným postihnutím na sociálnu službu z dôvodu uvedeného v odseku 1 tohto ustanovenia je vydaný posudok o odkázanosti na sociálnu službu.[[29]](#footnote-29))

# § 10

# Spôsob určenia úhrady a spôsob platenia úhrady za poskytovanú odľahčovaciu službu

1. Fyzická osoba s ťažkým zdravotným postihnutím, ktorej mesto poskytlo odľahčovaciu službu prostredníctvom opatrovateľskej služby, platí úhradu v súlade s § 6 tohto nariadenia podľa tabuľky č. 1 „Výška úhrady za poskytovanú opatrovateľskú službu“.
2. Po ukončení kalendárneho mesiaca za úkony poskytované opatrovateľskou službou v rámci odľahčovacej služby vystaví zodpovedný pracovník za opatrovateľskú službu predpis na úhradu.
3. Fyzická osoba s ťažkým zdravotným postihnutím, ktorej mesto poskytlo odľahčovaciu službu prostredníctvom pobytovej služby v zariadení, platí úhradu podľa rozpisu uvedeného v § 8 ods. 10 nariadenia.
4. Podrobnosti o výške úhrady za poskytnuté služby, o spôsobe platenia úhrady, ako i ostatné podmienky poskytovania sociálnej služby sa upravia v zmluve o poskytovaní sociálnej služby uzatvorenej medzi poskytovateľom - mestom a prijímateľom sociálnej služby
5. Úhradu platí prijímateľ odľahčovacej služby najneskôr do 10-teho dňa nasledujúceho kalendárneho mesiaca, v ktorom sa sociálna služba poskytovala .

# § 11

**Denné centrum**

(1) V dennom centre sa poskytuje sociálna služba počas dňa fyzickej osobe, ktorá dovŕšila dôchodkový vek, fyzickej osobe s ťažkým zdravotným postihnutím alebo nepriaznivým zdravotným stavom, rodičovi s dieťaťom alebo starému rodičovi s vnukom alebo vnučkou.[[30]](#footnote-30))

1. V dennom centre sa najmä poskytuje sociálne poradenstvo a zabezpečuje záujmová činnosť.
2. Denné centrum je oddychové zariadenie pre fyzické osoby s celoročnou prevádzkou.
3. Poskytovanie sociálnej služby v dennom centre je bezplatné.
4. Sociálne služby sa poskytujú v Dennom centre, M.R. Štefánika 355/4 , Stará Turá.
5. Poskytovanie sociálnej služby v dennom centre sa riadi prevádzkovým poriadkom denného centra.

# § 12

# Zrušovacie ustanovenie

Zrušuje sa všeobecne záväzné nariadenie mesta č. 3/2019- Nar. o spôsobe určenia a sume úhrad a spôsobe platenia úhrad za sociálne služby poskytované mestom Stará Turá.

# § 13

# Záverečné ustanovenia

1. Toto nariadenie bolo schválené uznesením Mestského zastupiteľstva mesta

č. 39/XVII/2020 zo dňa 24.09. 2020.

1. Toto nariadenie nadobúda účinnosť 01. februára 2021.

PharmDr. Leopold Barszcz

primátor mesta

1. ) Zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov. [↑](#footnote-ref-1)
2. ) § 13 ods. 3 zákona č. 448/2008 Z. z. v znení neskorších predpisov. [↑](#footnote-ref-2)
3. )§ 13 ods. 5 zákona č. 448/2008 Z. z. v znení neskorších predpisov.

   4) § 41 zákona č. 448/2008 Z. z. v znení neskorších predpisov. [↑](#footnote-ref-3)
4. [↑](#footnote-ref-4)
5. ) §36 zákona č. 448/2008 Z. z. v znení neskorších predpisov. [↑](#footnote-ref-5)
6. ) §54 ods. 3 zákona č. 448/2008 Z. z. v znení neskorších predpisov. [↑](#footnote-ref-6)
7. ) §56 zákona č. 448/2008 Z. z. v znení neskorších predpisov. [↑](#footnote-ref-7)
8. ) § 93 ods. 1 zákona č. 448/2008 Z. z. v znení neskorších predpisov. [↑](#footnote-ref-8)
9. ) Organizačný poriadok mesta Stará Turá v znení neskorších dodatkov. [↑](#footnote-ref-9)
10. ) Zákon č. 71 /1967 Zb. o správnom konaní (správny poriadok) v znení neskorších predpisov. [↑](#footnote-ref-10)
11. ) § 41 ods. 1 zákona č. 448/2008 Z. z. v znení neskorších predpisov. [↑](#footnote-ref-11)
12. ) Príloha č. 3 k zákonu č. 448/2008 Z. z. v znení neskorších predpisov. [↑](#footnote-ref-12)
13. ) Príloha č. 4 k zákonu č. 448/2008 Z. z v znení neskorších predpisov [↑](#footnote-ref-13)
14. ) § 41 ods. 3 zákona č. 448/2008 Z. z. v znení neskorších predpisov. [↑](#footnote-ref-14)
15. ) § 40 ods. 1 zákona č. 447/2008 Z. z. o peňažných príspevkoch na kompenzáciu ťažkého zdravotného

    postihnutia a o zmene a doplnení niektorých zákonov v znení neskorších predpisov [↑](#footnote-ref-15)
16. ) § 20 ods. 1 zákona č. 447/2008 Z. z. v znení neskorších predpisov [↑](#footnote-ref-16)
17. ) § 41 ods. 4 zákona č. 448/2008 Z. z. v znení neskorších predpisov. [↑](#footnote-ref-17)
18. ) §40 ods. 1 zákona č. 447/2008 Z. z. v znení neskorších predpisov [↑](#footnote-ref-18)
19. ) §72 ods. 1 a 2 písm. a) zákona č. 448/2008 Z. z. v znení neskorších predpisov [↑](#footnote-ref-19)
20. ) § 72 ods.5 zákona č. 448/2008 Z. z. v znení neskorších predpisov [↑](#footnote-ref-20)
21. ) § 74 zákona č. 448/2008 Z. z. v znení neskorších predpisov. [↑](#footnote-ref-21)
22. ) § 72 ods. 1 a 2 zákona č. 448/2008 Z. z. v znení neskorších predpisov. [↑](#footnote-ref-22)
23. ) § 40 ods. 6 zákona č. 447/2008 Z. z. v znení neskorších predpisov. [↑](#footnote-ref-23)
24. ) § 54 ods. 2 zákona č. 448/2008 Z. z. v znení neskorších predpisov. [↑](#footnote-ref-24)
25. ) §54 ods.3 zákona č. 448/2008 Z. z. v znení neskorších predpisov [↑](#footnote-ref-25)
26. ) § 40 ods. 5 zákona č. 447/2008 Z. z. v znení neskorších predpisov. [↑](#footnote-ref-26)
27. ) § 54 ods.4 zákona č. 448/2008 Z. z. v znení neskorších predpisov. [↑](#footnote-ref-27)
28. ) § 36 zákona č. 448/2008 Z. z. v znení neskorších predpisov. [↑](#footnote-ref-28)
29. ) § 51 písm. h) zákona č. 447/2008 Z. z. v znení neskorších predpisov. [↑](#footnote-ref-29)
30. ) § 56 č. 448/2008 Z. z. v znení neskorších predpisov [↑](#footnote-ref-30)